Eötvös Loránd Tudományegyetem
Természettudományi Kar DT- 308/2000. (T-9)
Dékáni Titkárság Budapest, 2000. május 25.

Emlékeztető és Határozatok
a Kari Tanács 2000. május 24-én (szerdán) megtartott üléséről

I.

A Kari Tanács az Elméleti Fizika Tanszékre meghirdetett egyetemi adjunktusi pályázatokról — titkos szavazással — a következő állásfoglalást hozta:

	Bajnok Zoltán
	1 igen
	1 érvénytelen

	Bántay Péter
	35 igen
	—

	Cynolter Gábor
	2 igen
	—

	Hauer Tamás
	1 igen
	—

	Jakovác Antal
	0 igen
	—

	Kovács Tamás György
	0 igen
	—

	Takács Gábor
	1 igen
	—


 

Barcza Zoltán 4 éves határozott idejű tanársegédi kinevezését a Meteorológiai Tanszékre — titkos szavazással — 42 igen, 3 nem szavazattal támogatta.

II.

A Kari Tanács a Természettudományi Kar 2000. évi költségvetésének felosztására tett javaslatot, tekintettel arra, hogy a Tanács ügyrendje 4. § (2) bekezdésében előírt időpontnál később került kiküldésre, nem tárgyalta.

(A Kari Tanács a határozatot 18 igen, 17 nem, 8 tartózkodás mellett hozta.)

 

III.

A Kari Tanács az Eötvös Loránd Tudományegyetem Intézményfejlesztési tervét részletesen megvitatta. A Kari Tanács állásfoglalását igénylő kérdés nem merült fel, a részletekre vonatkozó észrevételeket, megjegyzéseket a szerkesztők közvetlenül megkapták.

IV.

A Kari Tanács az egyetemi szabályzatok tervezeteiről a következő állásfoglalást hozta:

A szabályzatok alapvetően jól szerkesztettek, tartalmukban felölelik a szabályozandó téma minden fontos vonatkozását. Megfogalmazásuk általában gondos, pontos. A szabályzatokat érintő konkrét észrevételek:

 

1. Tanulmányi és Vizsgaszabályzat

7. §. 3: Célszerű lenne kiegészíteni “A tanárképzési modul tartalmát a szak képzéséért felelős Karnak véleményeznie kell” mondattal.

22. §. A 4. pont elhagyását javasoljuk.

24. § 2: A regisztrálás, mint kritérium felesleges, értelmezhetetlen.

24. §. 3: Törölheti helyett: töröltetheti.

25. §. 5: Az a., pontban szereplő “előhospitálás” kifejezés félreérthető, a hallgatók a tanítási szakasz előtt és után is végeznek hospitálást. Nem került szabályozásra, hogy a hospitálás alól ki adhat felmentést!

29. §. 8: Az utolsó mondatot törölni kellene.

30. §. 4: Törölni kellene.

31. §. g: A megfelelt minősítés inkább közepesnek kell, hogy számítson.

33. § A diplomamunka és szakdolgozatok minősítési szabályai nem pontosak, a védés és a diplomamunka jegye összekeveredik. Pontosítani kellene.

41. §: Valóban a 35. §. kerül felfüggesztésre?

A vita során felmerült további észrevételek, javaslatok összegzésére és mint a Kari Tanács véleményének továbbítására Tasnádi Péter dékánhelyettes kapott felhatalmazást.

2. Felvételi szabályzat

11. §. 3: Az alapterv helyett: kerettanterv.

26. §. Az első változat elfogadását javasoljuk.

26. §. (a) pont A tájékoztatóban megjelentek szerint…szöveg elé be kellene tenni, hogy “További két tárgyat”.

3. Térítési díjakkal kapcsolatos szabályzatok.

· A ténylegesen finanszírozott hallgatókra vonatkozó szabályzat 36. § 1. pontja: Javasoljuk, hogy a Rektorhelyettes felé a Karok félévente adjanak tájékoztatást /ne negyedévente/.

30. §. 1 Ez a pont azonos Karra miért nem érvényes?

· A doktori képzésben résztvevő hallgatók ….. Esz. 13. § (3) bekezdéséhez: A tandíjmentességhez szükséges igazolásokat legkésőbb szeptember 30-ig (tavaszi félév esetében február 28-ig) kell leadni az illetékes kari szervezeti egységnek.

1. A Gyakorló Intézményi szabályzattal kapcsolatban nincs megjegyzés.

2. A TDK szabályzathoz nincs megjegyzés.

3. Habilitációs szabályzat

Az Egyetemi Habilitációs Bizottság 2000. május 4-i ülésén megfogalmazott módosítási javaslatait támogatja

(A Kari Tanács a határozatot szótöbbséggel hozta, a részszavazásokat a hangfelvétel tartalmazza.)

V.

A dékán bejelentette:

· A Kari Tanács felhatalmazása alapján a HÖK javaslatára Márialigeti Károlynak és Kurtán Lajosnak a Kar Kiváló Oktatója címet adományozta.

· A Kari Kiváló Hallgatója címet kapott hallgató neve helyesen: Borbás Katalin Eszter (Határozatok 2000. április 26 I.)

A Kari Tanács titkára ismertette az egyetem főtitkárának levelét a Kari Tanács 2000. április 26-i ülésén az ELTE SzMSz módosítására vonatkozó javaslatról.

Nagy Béláné tanácstag tájékoztatta a Kari Tanácsot az üdülési beutalók elosztásáról és felhívta a figyelmet arra, hogy még vannak szabad helyek.

Hudecz Ferenc a Karunkon működő MTA Kutatóhelyek képviselője bejelentette:

· az MTA és az ELTE között áprilisban együttműködési megállapodás aláírására került sor,

· az MTA ifjúsági kutatói díját nyerte el a Peptidkémiai Tanszéki kutatócsoportból egy kolléga.

A Kari Tanács következő ülésére 2000. május 31-én kerül sor.

kmf.

Benczúr András s.k.
dékán


Kisfaludy Gyula s.k.
a Kari Tanács titkára

